[pic] | EUROOPA KOMISJON |

Brüssel 15.2.2011

KOM(2011) 69 lõplik

2008/0147 (COD)

KOMISJONI TEATISEUROOPA PARLAMENDILEEuroopa Liidu toimimise lepingu artikli 294 lõike 6 aluselseoses

nõukogus esimesel lugemisel võetud seisukohaga, mis käsitleb ettepanekut Euroopa Parlamendi ja nõukogu direktiivi kohta, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest

2008/0147 (COD)

KOMISJONI TEATISEUROOPA PARLAMENDILEEuroopa Liidu toimimise lepingu artikli 294 lõike 6 aluselseoses

nõukogus esimesel lugemisel võetud seisukohaga, mis käsitleb ettepanekut Euroopa Parlamendi ja nõukogu direktiivi kohta, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest

(EMPs kohaldatav tekst)

1. TAUST

Euroopa Parlamendile ja nõukogule ettepaneku edastamise kuupäev (dokument KOM(2008) 436 (lõplik) – 2008/0147 COD): | 8.7.2008 |

Euroopa Majandus- ja Sotsiaalkomitee arvamuse kuupäev: | 16.12.2009 |

Euroopa Parlamendi arvamuse kuupäev, esimene lugemine: | 11.3.2009 |

Nõukogu poliitilise kokkuleppe vastuvõtmise kuupäev, arvestades nõukogus esimesel lugemisel võetud seisukohta: | 15.10.2010 |

Nõukogu seisukoha vastuvõtmise kuupäev: | 14.2.2011 |

2. KOMISJONI ETTEPANEKU EESMÄRK

Selleks et kõrvaldada transpordiettevõtjate vahelise konkurentsi moonutused ja luua vedajatelt infrastruktuurikulude sissenõudmise õiglased mehhanismid, on direktiivis 1999/62/EÜ kehtestatud maksimummäärad, mida liikmesriigid võivad nõuda rasketelt kaubaveokitelt teatava transpordiinfrastruktuuri kasutamise eest. Kõnealuste määrade kehtestamisel ei pea liikmesriigid arvesse võtma väliskulusid, näiteks õhu- ja mürasaastet. Tänu komisjoni kavandatud muudatustele on võimalik kehtestada tasud, mille abil tõhustada kaubavedu ja muuta see puhtamaks. Muude kavandatud muudatuste põhieesmärk on tagada liikmesriikidele suurem paindlikkus eri teemaksumäärade kehtestamisel, et soodustada liikumist väljaspool tipptunde ja tänu sellele vähendada ummikuid. Väliskulude sissenõudmisest saadavat lisatulu tuleks kasutada jätkusuutliku transpordi edendamise projektide rahastamiseks.

3. Märkused nõukogus esimesel lugemisel võetud seisukoha kohta

3.1 Üldised märkused nõukogus esimesel lugemisel võetud seisukoha kohta

Komisjoni ettepaneku põhieesmärgid on lubada liikmesriikidel võtta raskete kaubaveokite maksustamisel arvesse asjakohaseid väliskulusid ja laiendada direktiivi reguleerimisala üleeuroopalisest võrgust (TEN) väljapoole. Kõnealused eesmärgid on nõukogus esimesel lugemisel üldiselt saavutatud.

3.2 Komisjoni üksikasjalikud märkused nõukogus esimesel lugemisel võetud seisukoha kohta

Nõukogu seisukoha olulised sätted ja komisjoni arvamus kõnealuste sätete kohta:

Nõukogu seisukoht | Komisjoni arvamus |

Laiendada direktiivi reguleerimisala nii, et sellesse oleksid kaasatud TENist väljapoole jäävad kiirteed (artiklid 2 ja 7). | Muudatus mahult väiksem kui komisjoni algne ettepanek laiendada reguleerimisala nii, et see hõlmaks kõiki teid, kuid tegemist on ikkagi märkimisväärse edasiminekuga. |

Lubada liikmesriikidel arvesse võtta näiteks müra- ja õhusaastega seotud väliskulusid, ent mitte ummikutega seotud kulusid (artikli 7c lõige 1). Samas võivad nad kehtestada tipptundideks erinevaid infrastruktuuri kasutustasude määrasid, mis on praegu kehtivas direktiivis sätestatust kõrgemad (artikli 7f lõige 3). | Komisjon oleks eelistanud, et ka ummikutega seotud kulud arvestatakse väliskulude (õhu- ja mürasaaste) hulka. Samas on infrastruktuuri kasutustasude suurem diferentseerimine paremuselt teine vastuvõetav ja otstarbekas lahendus ummikute vähendamiseks. |

Teha EURO VI heitgaasinormidele vastavatele sõidukitele erand ja mitte maksustada neid seoses väliskuludega neli aastat alates direktiivi jõustumisest (artikli 7c lõige 3). | Komisjon põhimõtteliselt toetab vähem saastavate sõidukite väljaarvamist kõnealusest maksustamisest, kui seda tehakse üksnes konkreetse lühikese ajavahemiku jooksul. |

Liikmesriigid võivad otsustada, et teemakse ei kohaldata 3,5–12tonniste sõidukite suhtes mõnel muul põhjusel kui seoses keskkonna-, ummiku- ja halduskuludega (artikli 7 lõige 5). | Komisjon oleks eelistanud, et sellised erandid peavad olema objektiivselt ja selgelt põhjendatud. |

Tehakse ettepanek, et väliskulude arvessevõtmisest saadavad rahalised vahendid tuleks suunata transpordisüsteemide jätkusuutlikkust suurendavate programmide jaoks, kuid lõplik otsustusõigus kõnealuste vahendite kasutamise üle jääb liikmesriikidele (artikli 9 lõige 2). | Komisjon oleks eelistanud, et sõna „tuleks” asemel kasutataks sõna „tuleb” või et vähemalt oleks lisatud nõue, et liikmesriigid peavad andma aru niimoodi kogutud rahaliste vahendite kasutamisest ja väljendama oma kindlat poliitilist kavatsust investeerida need vahendid transpordisektorisse, eelkõige üleeuroopalisse transpordivõrku. Samuti oleks komisjon eelistanud, et praegu kehtiva direktiivi sõnastust infrastruktuuri kasutustasudest saadud tulude kasutamise kohta ei jäetaks välja. |

Ettepanekust jäeti välja võimalus muuta enamikku praegu kehtiva direktiivi lisadest delegeeritud aktidega (varasem regulatiivne komiteemenetlus) (artikkel 9b). | Komisjon oleks eelistanud säilitada võimaluse muuta delegeeritud aktidega kõnealuseid lisasid, eelkõige III lisa ja (nõukogu seisukohas esitatud) uue IIIb lisa kohast tulevaste euronormide piirväärtust. |

Tuleks märkida asjaolu, et nõukogus esimesel lugemisel võetud seisukoht hõlmab järgmisi Euroopa Parlamendis esimesel lugemisel tehtud muudatusettepanekuid, mis olid komisjonile vastuvõetavad: 30, 34, 36, 46, 50 ja 69. Nõukogu seisukohta lisati ka muudatusettepanek 52. Muud muudatusettepanekud kajastuvad nõukogu seisukohas osaliselt, näiteks muudatusettepanek 58, milles käsitletakse korrigeerimist vastavalt inflatsioonile, või osa muudatusettepanekust 63.

Samuti võeti nõukogu seisukohta osa muudatusettepanekust 43. Sellega lubatakse diferentseerida teemaksu tipp-tunni ja vähese liiklusega perioodi vahelisel ajal vahemikus alates 100 %st üle miinimummäära kuni 175 %ni lubatud keskmisest maksimummäärast. Tegelikkuses võimaldab selline lähenemisviis rakendada tipptunni vältimist stimuleerivaid meetmeid, mis on sarnased parlamendi esitatud meetmetele, milles nõuti 500 % suurust diferentseerimist, kuid üksnes üle miinimummäära.

Nõukogu seisukohta ei lisatud järgmisi Euroopa Parlamendi tehtud sisulisi muudatusettepanekuid, mis olid komisjoni jaoks vastuvõetavad (kõige olulisemad rasvases kirjas, sulgudes esitatud number osutab asjakohasele Euroopa Parlamendi muudatusettepanekule).

- Artikli 7a lõike 1 muudatus, millega jäetakse välja sõnastus, mis lubab liikmesriikidel kohaldada oma riigis registreeritud sõidukite suhtes üksnes aastamäärasid (31).

- Artikli 7b lõike 2 kavandatud muudatus, millega lubatakse liikmesriikidel sisse nõuda ummikukulusid kajastavat ummikutasu ja kohustatakse neid koostama ummikute vastu võitlemise kava (33).

- Sõnastus, millega tagatakse, et juhul, kui juht ei ole suuteline tõendama sõiduki EURO-heitgaasiklassi, hüvitatakse kõik sellest tulenevad lisakulud hiljem, kui juht esitab hiljem sellekohase tõendusmaterjali (42).

- Artikli 7g lõike 2 muudatus, mille kohaselt peab komisjon lisaks komiteele teavitama ka Euroopa Parlamenti sellest, kas maksustamiskord on kooskõlas direktiivi nõuetega (44), ning artikli 7g lõike 4 muudatus, mille kohaselt peab komisjon edastama Euroopa Parlamendile kõik kõnealuses artiklis nimetatud komiteele esitatavad otsused (47).

- Artikli 7g lõike 3 uus alapunkt, mille kohaselt peavad liikmesriigid üksikasjalikult täpsustama, kuhu nad kavatsevad suunata väliskulude arvessevõtmisest saadavad rahalised vahendid (45).

- Artikli 7i lõike 5 muudatus, mis on seotud Galileo süsteemi kasutamise käsitlusega. Eelkõige seoses sellega, et kõnealust süsteemi kasutatakse tõhusa maksukogumisvahendina (53).

- Erinev sõnastus seoses väliskulude arvessevõtmisest saadud tulude suunamisega (55) ja seoses infrastruktuuri kasutustasudest saadud rahaliste vahendite kasutamise viisidega (56).

- Artikli 9 lõike 2 muudatus, mille kohaselt väliskulude arvessevõtmisest saadud rahalistest vahenditest vähemalt 15 % tuleb suunata TEN-T projektide kulude rahastamiseks (57).

- Artikli 11 lõike 2 muudatus, mille kohaselt peab komisjon jälgima ajapõhiste kasutusmaksude järk-järgulist kaotamist (61).

- Artikli 11 lõike 2 muudatus, mille kohaselt peab komisjon esitama seadusandliku ettepaneku seoses direktiivi tulevase läbivaatamisega (muudatusettepaneku 63 teine osa).

Nõukogu seiskohta ei lisatud järgmisi Euroopa Parlamendi muudatusettepanekuid, mis komisjoni jaoks ei olnud vastuvõetavad: 9, 12, 13, 25, 26, 27, 28, 29, 32, 37, 38, 39, 40, 48, 49, 54, 59, 60, 62, 64, 65, 66, 67 ja 68.

Lisaks võttis nõukogu osaliselt üle muudatusettepaneku 35, millega lisati uus artikkel 7c, mille kohaselt vabastatakse maksustamisest sõidukid, mis vastavavad tulevastele EURO heitgaasinormidele. Nimetatud muudatusega anti pikem vabastus EURO VI normidele vastavatele sõidukitele ja lisati vabastuse kehtivusaeg EURO V normidele vastavate sõidukite puhul.

4. KOKKUVÕTE

Nõukogu võttis oma seisukoha vastu kvalifitseeritud häälteenamusega esimesel lugemisel pärast poliitilist kokkulepet, mis saavutati 15. oktoobril 2010. Komisjon leiab, et nõukogu ühises seisukohas kajastuvad tema ettepaneku peamised eesmärgid ning seepärast on võimalik see jõustada.